da en da id da en da da da kk da ceb da da da da da da sv da da da vi de en da da da da da da da da da en fr fr es da da da en de da sv en de da en da da da tr sv en da da en da da da da da da da da da da da da da da da da da da en da da nn nn
Det enkle liv garneret med second-hand, kreativitet og vitaminer på glas og frost
En rigtig sommer-suppe. Her kommer opskriften:
1 stort løg samt andre af dine ynglingsgrøntsager hvis ønskes
1/2 liter økologisk madfløde
Kartofler eller som her - brune økologiske ris
Vask din squash grundigt, for her bruges skallen også.
Flæk Squashen på langs. Min var lidt for stor til at jeg kunne flække den hel, så jeg delte den i 3 stykker - og SÅ kunne jeg flække dem på langs.
Skær nu squashen i firkanter og kom dem op i en gryde.
Tilsæt nu et skiveskåret stort løg og kom også dette op i gryden, samt hvis du har andre grøntsager du godt kan lide, så put også dem op i nu.
Hæld vand i gryden, så det lige akkurat dækker indholdet.
Nu lægger du dine bacon i strimler på en bageplade med bagepapir, tænk ovnen på 200 grader over-/undervarme (jeg bruger aldrig blæservarme). Sæt bagepladen på nederste rille og steg dine baconstrimler til de er sprøde. Husk undervejs at holde øje med din bacon, så de ikke bliver brændte. Smid IKKE fedtet ud fra stegningen. Det skal du nemlig bruge i din suppe som smagsforstærker. Altså afgiver dine bacon ekstremt meget fedt, skal du nok ikke bruge det hele - sådan ca. 2 spsk. fedt brugte jeg. Målte ikke op, men hældte det direkte fra bagepapiret op i gryden, da jeg kunne se, det ikke afgav vildt meget fedt. Så 2 spsk. er et slag på tasken, men det er i det leje. Når dine bacon er sprøde og gyldne, tager du dem ud af ovnen, og lader dem køle af.
Kog til grøntsager og squashen er møre
Blend hele molevitten med ca. halvdelen af væden.
Hæld tilbage i gryden
Tilsæt nu den halve liter madfløde og kog op igen. Tilsæt nu også den flydende fedt fra baconstegningen.
Smag til med salt og peber samt finthakket basilikum.
Når dine bacon er afkølet, så du kan røre ved dem, brækkes de i mindre stykker, som nu røres i den varme suppe.
Alt imens du har lavet suppe, har kartofler eller ris kogt færdigt, og ved servering pyntes lige med grofthakket/klippet basilikum.
Så mangler jeg bare at side Velbekomme!
Dette er altså en meget meget lækker sommersuppe, og der er rigeligt til 4 personer. Det er sund mad og så mætter det. OBS: her i huset er vi IKKE fedt-forskrækkede, så der bruges både en god økologisk madfløde og lidt fedt fra bacon. Det giver altså lige en lækker cremet suppe med en skøn saltet smag af det lidt fedt fra stegt bacon.